
	ЗАЦВЯРДЖАЮ
Загадчык сектара культуры Іўеўскага раённага выканаўчага камітэта 
С.В. Марцінкевіч




ПАЛАЖЭННЕ 
аб конкурсе вясковых танцаў “Танцуем па-даўнейшаму” на фестывалі
вясковай культуры “Бакштаўскі каларыт”

1. Мэты і задачы конкурсу
Конкурс вясковых танцаў “Танцуем па-даўнейшаму” праводзіцца ў мэтах:
патрыятычнага і мастацкага выхавання насельніцства на культурных каштоўнасцях бацькаўшчыны;
вывучэння і прапаганды рэгіянальных  харэаграфічных традыцый;
папулярызацыі традыцыйных форм арганізацыі вольнага часу.
Ставіць задачы:
практычнае засваенне дзецьмі і дарослымі аўтэнтычных форм танцавальнага фальклору шляхам яго пераймання;
дэманстрацыя перанятых мастацкіх уменняў у сацыякультурным побыце.

2. Удзельнікі конкурсу
	У конкурсе ўдзельнічаюць аматары вясковых танцаў з в. Бакшты і іншых населеных пунктаў Іўеўскага раена. У конкурсе павінны быць прадстаўлены танцавальныя пары: дарослай узроставай катэгорыі (18 год і старэйшыя) і дзіцячай (7-17 год). 

3. Парадак правядзення конкурсу
Конкурс праводзіцца 1 жніўня 2026 г. ў в. Бакшты на фестывалі
вясковай культуры “Бакштаўскі каларыт”. Конкурсная праграма прадугледжвае выкананне рэгіянальных варыянтаў беларускіх народных вясковых парных танцаў: 
Танцавальнымі парамі выконваюцца танцы: “Падыспань”, “На рэчаньку”, “Карапет” (“Лысы”), “Лабачоўскі вальс”, “Полька”. 
(Музычнае суправаджэнне абавязкова.)
Затым праводзіцца майстар-клас па вясковых танцах для гледачоў. Выконваецца танец “На рэчаньку”. Ацэньваецца ўдзел ў арганізацыі і правядзенні майстар-класа.

4. Ацэнка выканальніцкага майстэрства
Творчасць танцавальных пар ацэньвае журы конкурсу (склад журы дадаецца) па наступных крытэрыях:
веданне кампазіцыі танца;
захаванасць мясцовага танцавальнага стылю;
музычнасць выканання; 
тэхніка выканання;
веданне народнага танцавальнага этыкету;
наяўнасць касцюмаў, якія выраблены і па-мастацку аздоблены ў рэгіянальнай традыцыі.

5. Патрабаванні да касцюмаў і абутку 
Касцюмы ўдзельнікаў конкурсу пажадана, каб уяўлялі копіі або арыгіналы традыцыйных святочных народных строяў сваей мясцовасці (тыповы крой, арнаментальнае аздабленне, захаванасць каляровай гамы і іншае).
Пажадана, каб:
мужчынскі або хлапечы касцюм быў дапоўнены саламяным галаўным уборам (капялюш, брыль, картуз ці інш.); 
у касцюме жанчын і старэйшых дзяўчат магчыма наяўнасць фартушка;
абутак быў: у хлопцаў – боты (чобаты, туфлі), у дзяўчат – туфлі або чаравікі (на невысокіх абцасах).
Галаўныя ўборы (мясцовыя варыянты) могуць мець таксама жанчыны і дзяўчаты. 
Увага надаецца прычоскам: валасы дзяўчат і жанчын заплятаюцца ў косы ці ўкладваюцца рознымі спосабамі, характэрнымі для мясцовай традыцыі.

6. Фінансавае забеспячэнне
Фінансаванне конкурсу ажыццяўляецца сектарам культуры Іўеўскага раённага выканаўчага камітэта згодна з зацверджаным каштарысам выдаткаў.
Да фінансавання конкурсу могуць прыцягвацца сродкі з іншых крыніц, не забароненых заканадаўствам Рэспублікі Беларусь.

7. Падвядзенне вынікаў і ўзнагароджванне пераможцаў
Пасля завяршэння конкурснай праграмы журы падводзіць вынікі і
вызначае перможцаў конкурсу вясковых танцаў “Танцуем па-даўнейшаму”,
заняўшых І, ІІ і ІІІ месцы ў дзіцячай і дарослай узроставых катэгорыях. 
	Пераможцы конкурсу будуць узнагароджаны дыпломамі і прызамі.
	Кошт прыза – да дзвюх базавых велічынь.


Даведкі па тэлефоне – 6-80-04

